lv lv lv sl lv fr lt lv lv lv lv lv en lv lv lv cs lv lv lv lv sl en en en en en en lv eo lv lv ar nl lv lv lv lv lv lv lv en lv en en lv lv lv en lv lv lv lv lt lv eo lv en lv lv lv lv lv lv lv lv lv lv lv
Plāno nojaukt A kategorijas graustus Ķemmdziju un Bauskas ielā – Rīgas domes Īpašuma departaments
Plāno nojaukt A kategorijas graustus Ķemmdziju un Bauskas ielā
Rīgas domes Īpašuma komiteja šodien akceptēja vairāku A kategorijas graustu Ķemmdziju ielā 29 un Bauskas ielā 143-k3 nojaukšanu.
Ēka Ķemmdziju ielā netiek pienācīgi apsaimniekota un uzturēta, tā rada potenciālu trešo personu veselības un dzīvības apdraudējumu un degradē Rīgas pilsētas vidi. Rīgas domes Īpašuma departamenta pārstāvji arī uzsver, ka ir iespējama ēkas pašsabrukšana. Tās īpašnieks ir Viļņā dzīvojoša privātpersona.
Sagatavotais Rīgas domes lēmumprojekts paredz, ka ēkas īpašniekam trīs mēnešu laikā no lēmuma spēkā stāšanās dienas jāsagatavo objekta demontāžas dokumentācija, saskaņojot to būvvaldē, un ēka jānojauc četru mēnešu laikā. Ja tas netiks izdarīts, domes Īpašuma departaments par pašvaldības līdzekļiem veiks objekta demontāžas darbus tādā apjomā, lai novērstu apkārtējo personu veselības un drošības apdraudējumu, kā arī pilsētvides degradāciju. Vēlāk tam izlietotie līdzekļi tiks piedzīti no ēkas īpašnieka.
Pašsabrukšana draud arī ēkām Bauskas ielā. Īpašums sastāv no vairākām būvēm, kas ir brīvi pieejamas un apdraud apkārtējo personu drošību, kā arī degradē vidi. Ēku kopīpašnieces ir Rīgas pašvaldība un SIA "Troja".
Lēmumprojekts paredz, ka domes Īpašuma departamentam piecu mēnešu laikā no lēmuma spēkā stāšanās dienas jāizstrādā nepieciešamā dokumentācija, saskaņojot būvvaldē, un nojaukšanas darbi jāveic septiņu mēnešu laikā. Tāpat departamentam ne vēlāk kā divas nedēļas pirms nojaukšanas darbu uzsākšanas jāpaziņo SIA "Troja" par nojaukšanas darbu izmaksām. Izmaksas segs pašvaldība un "Troja" atbilstoši piederošajām īpašuma daļām.
Gala lēmums vēl būs jāpieņem Rīgas domei. Lēmums stāsies spēkā piecpadsmitajā dienā no tā pieņemšanas.
Dalīties ar šo informāciju:
RD lēmumi par piespiedu sakārtošanu
Informācija degradējošo būvju īpašniekiem
Pilsētvides attīstības un kvalitātes komisija
Par ilgtspējīgu pilsētvides attīstības plānošanu
Informācija tiek atjaunota ne retāk kā reizi mēnesī
Paziņojums par tīmekļvietnes https://grausti.riga.lv sīkdatnēm:
Šīs tīmekļvietnes pārzinis ir Rīgas domes Īpašuma departaments (kontaktinformācija: di@riga.lv).
Tīmekļvietne lieto tikai tehniskās, nepieciešamās sīkdatnes.
Papildus informācija par tīmekļvietnē veidotajām sīkdatnēm apskatāma  ŠEIT.
© Rīgas domes Īpašuma departaments. Izmantoti Nekustamā īpašuma valsts kadastra informācijas sistēmas dati, 2021.gads